85 %, което се равнява на 40 000 тона) са осъществени от китайски производители износители, на които не е предоставено ТДПИ (т.е. предприятия, спрямо които понастоящем се прилагат антидъмпинговите мита с най-високи ставки на пазара на Съюза). Поради това е още по-вероятно тези обеми да бъдат пренасочени към пазара на Съюза веднага след като срокът на действие на мерките изтече, тъй като в този случай премахването на относително високите мита ще представлява още по-голям стимул.
 (54)
 Въз основа на гореизложеното Комисията стигна до заключението, че пазарът на Съюза е привлекателен за китайските производители износители на TCCA — както по отношение на цените, така и на размера, и че по всяка вероятност поне 40 000 тона китайска TCCA, продавани на дъмпингови цени, ще бъдат пренасочени към пазара на Съюза веднага щом настоящите антидъмпингови мерки бъдат премахнати.
 в) Заключение относно дъмпинга и вероятността от продължаване на дъмпинга
 (55)
 Констатациите от разследването показаха, че китайските производители износители са продължили да продават TCCA на дъмпингови цени на пазара на Съюза. Освен това Комисията установи, че КНР разполага със значителен свободен капацитет за производство на разглеждания продукт. И накрая, пазарът на Съюза продължава да бъде привлекателен за китайските производители износители, предвид неговия голям размер и сравнително високи цени.
 Г. ВРЕДА
 1. Определение за промишленост на Съюза и производство на Съюза
 (56)
 Сходният продукт е бил произвеждан от трима производители от Съюза през разследвания период в рамките на прегледа (23).
 (57)
 В хода на разследването Комисията установи, че един от тези производители, Inquide S.A.U., не следва да се счита за част от „промишлеността на Съюза“ по смисъла на член 4, параграф 1 от основния регламент, тъй като този производител е нетен вносител на продукта, за който се твърди, че е дъмпингов. Въз основа на данните, представени в отговорите на въпросника, бе установено, че това дружество е внасяло разглеждания продукт, че внасяните обеми са надвишавали обемите, произведени в Съюза, както и че този внос не е с временен характер.
 (58)
 На тази основа Комисията реши да не разглежда това дружество като част от промишлеността на Съюза. От практическа гледна точка това решение означава, че данните за дружеството не са взети под внимание при определянето на показателите за вреда, имащи отношение към състоянието на промишлеността на Съюза. Обемът на продажбите на Inquide S.A.U. обаче бе взет предвид при определянето на общото потребление на Съюза.
 (59)
 В резултат на изключването на Inquide S.A.U. и с цел да се запази поверителността на търговската информация, сведенията относно двамата производители от Съюза са представени под формата на индекси или диапазони.
 2. Потребление на Съюза
 (60)
 Потреблението на Съюза бе определено въз основа на проверените обеми на продажбите на промишлеността на Съюза на пазара на Съюза, проверения обем на продажбите на Inquide S.A.U. и обемите на вноса (на равнище ТАРИК) на пазара на Съюза, отчетени от Евростат.
 (61)
 През разглеждания период потреблението на Съюза се е променяло, както следва:
 Таблица 1
 Потребление на Съюза
 2013 г.
 2014 г.
 2015 г.
 РПРП
 Обем (в тонове)
 41 217
 44 446
 44 637
 48 662
 Индекс